62019TO0022_INF
Digriet tal-Qorti Ġenerali (Is-Sitt Awla) tal-25 ta’ Ġunju 2020 – Noguer Enríquez et vs Il-Kummissjoni
(Kawża T-22/19)
“Rikors għad-danni – Ftehim monetarju bejn l-Unjoni u l-Prinċipat ta’ Andorra – Allegata negliġenza tal-Kummissjoni fir-rigward tal-kontenut tal-ftehim – Allegata negliġenza tal-Kummissjoni fir-rigward tal-verifika tal-applikazzjoni tal-ftehim – Rikors manifestament infondat fid-dritt”
1.
Rikors għad-danni – Suġġett – Talba għal kumpens għal dannu imputabbli lill-Unjoni – Ġurisdizzjoni tal-qorti tal-Unjoni – Talba għal kumpens minħabba danni kkawżati mill-awtoritajiet nazzjonali – Ġurisdizzjoni tal-qrati nazzjonali
(Artikolu 268 u t-tieni paragrafu tal-Artikolu 340 TFUE)
(ara l-punti 22, 23)
2.
Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Assenza ta’ waħda mill-kundizzjonijiet – Ċaħda tar-rikors għad-danni kollu kemm hu
(It-tieni paragrafu tal-Artikolu 340 TFUE)
(ara l-punti 32-36)
3.
Responsabbiltà mhux kuntrattwali – Kundizzjonijiet – Att normattiv li jimplika għażliet ta’ politika ekonomika – Ksur suffiċjentement serju ta’ dispożizzjoni legali superjuri li tagħti protezzjoni lill-individwi – Ftehim monetarju bejn l-Unjoni u l-Prinċipat ta’ Andorra – Prinċipji ta’ diliġenza, ta’ amministrazzjoni tajba, ta’ nuqqas ta’ diskriminazzjoni, ta’ aspettattivi leġittimi u ta’ dritt għal rikors effettiv – Ksur – Assenza – Responsabbiltà li ma tqumx
(Karta tad-Drittijiet Fundamentali tal-Unjoni Ewropea, Artikoli 20, 21, 41 u 47)
(ara l-punti 48-54, 97-100)
4.
Responsabbiltà mhux kuntrattwali – Kundizzjonijiet – Att normattiv li jimplika għażliet ta’ politika ekonomika – Ksur suffiċjentement serju ta’ dispożizzjoni legali superjuri li tagħti protezzjoni lill-individwi – Ftehim monetarju bejn l-Unjoni u l-Prinċipat ta’ Andorra – Fakultajiet tal-Kummissjoni fil-kuntest tal-verifika tal-applikazzjoni tal-imsemmi ftehim – Ksur – Assenza – Responsabbiltà li ma tqumx
(ara l-punti 62-74)
5.
Responsabbiltà mhux kuntrattwali – Kundizzjonijiet – Illegalità – Nuqqas min-naħa tal-Kummissjoni li tagħti bidu għal proċedura ta’ nuqqas ta’ twettiq ta’ obbligu – Fatt li ma jikkostitwixxix illegalità
(Artikolu 17 TUE; Artikolu 258 TFUE)
(ara l-punti 78-87, 101)
Suġġett
Talba bbażata fuq l-Artikolu 268 TFUE u intiża għall-ksib ta’ kumpens għad-danni li r-rikorrenti allegatament sostnew wara, minn naħa, in-negliġenza tal-Kummissjoni fil-verifika tal-applikazzjoni tal-Ftehim monetarju konkluż fit-30 ta’ Ġunju 2011 bejn l-Unjoni Ewropea u l-Prinċipat ta’ Andorra u, min-naħa l-oħra, in-negliġenza tal-Kummissjoni rigward il-kontenut ta’ dan il-ftehim.
Dispożittiv
1)
Ir-rikors huwa miċħud.
2)
Roser Noguer Enríquez, TB, Successors d’Higini Cierco García, SA u Cierco Martínez 2 2003, SL, huma kkundannati għall-ispejjeż.